MFCเสนอขายกองตราสารหนี้6เดือนเปิดขายวันนี้ถึงวันที่27เมษายน2558
นางสาวประภา ปูรณโชติ กรรมการผู้จัดการ บริษัทหลักทรัพย์จัดการกองทุน เอ็มเอฟซี จำกัด (มหาชน) เปิดเผยว่า เอ็มเอฟซีออกกองทุนเปิดเอ็มเอฟซี กาญจนทรัพย์ 6 ซีรี่ส์ 31 เป็นกองทุนรวมตราสารหนี้ เหมาะสำหรับผู้ที่สามารถรับความเสี่ยงจากการลงทุนในตราสารหนี้ทั้งในและต่างประเทศได้ โดยลงทุนได้ในระยะเวลาปานกลาง และผลตอบแทนไม่ต้องเสียภาษีสำหรับบุคคลธรรมดา โดยเปิดขายตั้งแต่วันนี้ถึงวันที่ 27 เมษายน 2558
21 เม.ย. 2558

นางสาวประภา ปูรณโชติ กรรมการผู้จัดการ บริษัทหลักทรัพย์จัดการกองทุน เอ็มเอฟซี จำกัด (มหาชน) เปิดเผยว่า เอ็มเอฟซีออกกองทุนเปิดเอ็มเอฟซี กาญจนทรัพย์ 6 ซีรี่ส์ 31 เป็นกองทุนรวมตราสารหนี้ เหมาะสำหรับผู้ที่สามารถรับความเสี่ยงจากการลงทุนในตราสารหนี้ทั้งในและต่างประเทศได้ โดยลงทุนได้ในระยะเวลาปานกลาง และผลตอบแทนไม่ต้องเสียภาษีสำหรับบุคคลธรรมดา โดยเปิดขายตั้งแต่วันนี้ถึงวันที่ 27 เมษายน 2558
กองทุนดังกล่าวจะลงทุนในต่างประเทศไม่เกินร้อยละ 79 ของมูลค่าทรัพย์สินสุทธิ คาดโอกาสรับผลตอบแทนหลังหักค่าใช้จ่ายร้อยละ 2.425 ต่อปี โดยมีนโยบายลงทุนในตราสารหนี้ที่มีคุณภาพทั้งในและต่างประเทศ เช่น ตั๋วเงินคลัง พันธบัตรรัฐบาล พันธบัตรธนาคารแห่งชาติ พันธบัตรรัฐวิสาหกิจ ตราสารหนี้ที่ออกโดยนิติบุคคลที่มีกฎหมายเฉพาะจัดตั้งขึ้น ตราสารหนี้ที่ออกโดยธนาคารต่างประเทศ และตราสารหนี้เอกชนที่ได้รับการจัดอันดับความน่าเชื่อถือในอันดับที่สามารถลงทุนได้ (ไม่ต่ำกว่า BBB-)
ตัวอย่างตราสารที่คาดว่ากองทุนจะลงทุนดังนี้ เงินฝากประจำของธนาคาร PT Bank Rakyat Indonesia (Persero) Tbk ร้อยละ 24 ผลตอบแทนที่คาดว่าจะได้รับร้อยละ 0.68 ต่อปี เงินฝากประจำของ Akbank ธนาคารเอกชนของตุรกี ร้อยละ 20 ผลตอบแทนที่คาดว่าจะได้รับร้อยละ 0.54 ต่อปี ตราสารหนี้ระยะสั้นของ Isbank ธนาคารพาณิชย์ของตุรกีร้อยละ 24 ผลตอบแทนที่คาดว่าจะได้รับร้อยละ 0.63 ต่อปี ตั๋วแลกเงินของบริษัทราชธานีลิสซิ่ง จำกัด (มหาชน) ร้อยละ 14.29 ผลตอบแทนที่คาดว่าจะได้รับร้อยละ 0.36 ต่อปี ตราสารหนี้ระยะสั้นของบริษัทอยุธยา แคปปิตอล ออโต้ลีส จำกัด (มหาชน) ร้อยละ 17.71 ผลตอบแทนที่คาดว่าจะได้รับร้อยละ 0.34 ต่อปี ทั้งนี้กองทุนอาจพิจารณาลงทุนในตราสารอื่นแทนหรือเพิ่มเติม โดยมีอันดับความน่าเชื่อถือไม่ต่ำกว่า BBB-
ประมาณการผลตอบแทนที่ได้รับจากการลงทุนร้อยละ 2.55 ต่อปี ประมาณการค่าใช้จ่ายของกองทุนร้อยละ 0.125 และประมาณการผลตอบแทนหลังหักค่าใช้จ่ายร้อยละ 2.425 ต่อปี หากไม่สามารถลงทุนให้เป็นไปตามที่กำหนดไว้เนื่องจากสภาวะตลาดมีการเปลี่ยนแปลงไป บริษัทจัดการอาจไม่รับซื้อคืนหน่วยลงทุนตามอัตราดังกล่าว